[{"text_idx": "#000001", "text": "Sylwch ar y pethau cadarnhaol - accordion"}, {"text_idx": "#000002", "text": "Sut i ofalu am eich llesiant meddyliol"}, {"text_idx": "#000003", "text": "Mae llawer o ffyrdd i ofalu am eich llesiant meddyliol. Ar y dudalen hon fe welwch gyngor, awgrymiadau a dulliau defnyddiol. Beth fydd yn gweithio orau i chi?"}, {"text_idx": "#000004", "text": "Rydym yn byw drwy gyfnod anodd a gall y newidiadau i'n trefn arferol olygu ein bod yn gweld gwahaniaeth yn ein meddyliau, ein hwyliau neu'r ffordd rydym yn gweithredu."}, {"text_idx": "#000006", "text": "Efallai eich bod yn teimlo galar, ofn, dicter, cariad, balchder neu dristwch. Gall rhai o'r teimladau hyn fod yn anodd eu hesbonio neu eu henwi, a gallant fynd a dod."}, {"text_idx": "#000007", "text": "Mae'n iawn i ni gael y teimladau hyn, oherwydd bod pethau'n wahanol ac yn ansicr - felly ceisiwch beidio a\u0302 barnu eich hun ar sut rydych yn teimlo."}, {"text_idx": "#000008", "text": "Mae'n bwysig gofalu am eich hun, er mwyn i chi allu gofalu am eraill yn well gartref, yn y gwaith ac yn eich cymuned."}, {"text_idx": "#000010", "text": "Defnyddiwch y dull canlynol er mwyn helpu i dawelu eich meddwl a gofalu am eich teimladau, eich corff, eich meddyliau a'r hyn rydych yn ei wneud. Cliciwch ar y blychau isod i gael awgrymiadau, cyngor a gweithgareddau y gallwch eu defnyddio."}, {"text_idx": "#000012", "text": "Mae Llyfrau Darllen yn Well ar Bresgripsiwn yn eich cynorthwyo i ddeall a rheoli eich iechyd a'ch llesiant gan ddefnyddio rhestrau darllen defnyddiol."}, {"text_idx": "#000013", "text": "Mae'r llyfrau yn cael eu dewis gan arbenigwyr iechyd a phobl sy'n byw gyda'r cyflyrau dan sylw."}, {"text_idx": "#000018", "text": "Gwyliwch y fideo isod i glywed rhagor am effaith y cynllun gan y darlledwr Beti George a'r awdur Sharon Marie Jones:"}, {"text_idx": "#000019", "text": "Sylwch ar y pethau cadarnhaol"}, {"text_idx": "#000020", "text": "Gall pob un ohonom feddwl gormod am yr hyn sy'n mynd o'i le. Rydym yn mynd yn sownd ar y negyddol."}, {"text_idx": "#000021", "text": "Mae'r hyn rydym yn meddwl amdano yn cael effaith enfawr ar ein hapusrwydd a'n gallu i ymdopi, felly mae'n bwysig ymarfer sylwi ar y pethau cadarnhaol."}, {"text_idx": "#000023", "text": "Mae cael rhywbeth i edrych ymlaen ato yn bwysig i bob un ohonom. Os oes gennym wyliau wedi'i drefnu neu barti i fynd iddo, efallai y byddwn yn teimlo'n gyffrous ac yn hapus."}, {"text_idx": "#000026", "text": "Ceisiwch gofnodi'r profiadau hyn i helpu eich llesiant meddyliol."}, {"text_idx": "#000029", "text": "Cysylltwch a\u0302 ni drwy'r cyfryngau cymdeithasol gan ddefnyddio #sutwyttii rannu eich awgrymiadau llesiant eich hun a\u0302 phobl ledled Cymru."}, {"text_idx": "#000031", "text": "Rhagor o gyngor a syniadau ar-lein"}, {"text_idx": "#000032", "text": "Gwybodaeth ynghylch coronafeirws a'ch llesiant. Mae'n cynnwys awgrymiadau ar gynllunio ar gyfer aros gartref a gofalu am eich iechyd a llesiant meddyliol."}, {"text_idx": "#000033", "text": "Gwybodaeth am sut i ofalu am eich iechyd meddwl yn ystod yr achos o'r Coronafeirws. Mae'n cynnwys awgrymiadau ar iechyd a llesiant meddyliol cyffredinol, cyflogwyr a chyflogeion, a gofalu amdanoch eich hun pan fyddwch yn aros gartref."}]